Проект на Наредба за изменение на Наредба № 13 на Общински съвет Разград за рекламната дейност на територията на Община Разград.

В съответствие с разпоредбите на чл. 26, ал. 3 и ал. 4 от Закона за нормативните актове в законоустановения срок от 30 дни Община Разград чрез настоящото публикуване за обществена консултация предоставя възможност на заинтересованите лица да направят своите предложения и становища по проекта на Наредба за изменение на Наредба № 13 на Общински съвет Разград за рекламната дейност на територията на Община Разград на електронна поща counsel@razgrad.bg или в деловодството на Община Разград на адрес: гр. Разград, бул. „Бели Лом“ № 37А, партерен етаж, стая 06 „Деловодство“.

**ДО**

**ОБЩИНСКИ СЪВЕТ РАЗГРАД**

**ДОКЛАДНА ЗАПИСКА**

**от Добрин Младенов Добрев - кмет на Община Разград**

**ОТНОСНО:** Наредба за изменение на Наредба № 13 на Общински съвет Разград за рекламната дейност на територията на Община Разград.

**Уважаеми госпожи и господа общински съветници,**

С Решение № 449 по Протокол № 30 от 01.10.2013 г. на Общински съвет Разград е приета Наредба № 13 на Общински съвет Разград за рекламната дейност на територията на Община Разград.

Съгласно т. 4 от Приложение № 1 към Наредба № 13 на Общински съвет Разград за рекламната дейност на територията на Община Разград „Цените се актуализират ежегодно от 1 март в съответствие с годишната инфлация, отнесена за периода декември на изтеклата година, спрямо декември на предходната на нея година, след решение на общинския съвет по предложение на комисията по чл.2, ал.1 от Наредба № 2 на Общински съвет Разград за придобиване, управление и разпореждане с имоти и вещи-общинска собственост“.

Отчетената от Националния статистически институт годишна инфлация за 2023 година /декември 2023 г. спрямо декември 2022 г./ е 4,7%.

 На заседание на комисията по чл.2 от Наредба № 2 на Общински съвет Разград за придобиване, управление и разпореждане с имоти и вещи-общинска собственост е прието решение да се направи изменение в Приложение № 1 към Наредба № 13 на Общински съвет Разград за рекламната дейност на територията на Община Разград като бъдат актуализирани началните цени за правото на рекламна дейност върху общински имоти, съобразно ползваната за рекламна дейност площ, в съответствие с годишната инфлация за изтеклата календарна година, като същите се увеличат с 4,7 %.

1. **Основни цели, които се поставят:**

С приемането на изменението в посочената Наредба на Общински съвет Разград се цели същата да се приведе в съответствие с изискването за актуализиране на цените за право на рекламна дейност върху общински имоти, въведено с отделна разпоредба.

  **2. Финансови и други средства, необходими за прилагане на новата наредба -** не са необходими.

**3. Очаквани резултати:**

Повишаване на приходите от заплащаните цени за право на рекламна дейност върху имоти общинска собственост по сключени договори за осъществяване на рекламна дейност на територията на Община Разград.

 **4. Анализ за съответствие с правото на Европейския съюз:**

Предлаганият проект на Наредба за изменение на Наредба № 13 на Общински съвет Разград за рекламната дейност на територията на Община Разград е разработен в съответствие с разпоредбите на Европейското законодателство - Европейската харта за местно самоуправление, както и с директиви на Европейската общност, свързани с тази материя, предвид съответствието на основни нормативни актове /Административнопроцесуалния кодекс, Закона за общинската собственост и др. / с тях.

Изготвеният проект, в съответствие с изискванията на чл. 26, ал. 3 и ал. 4 от Закона за нормативните актове е публикуван на интернет - страницата на Община Разград на **14.02.2024 г.**

 Предвид гореизложеното и на основание чл. 76, ал. 3, чл. 77 и чл. 79 от Административнопроцесуалния кодекс, чл. 8, чл. 11, ал. 3 и чл. 28, ал. 1 от Закона за нормативните актове и Указ № 883 от 24.04.1974 година за прилагане на Закона за нормативните актове и чл. 21, ал. 1, т. 23, ал. 2 и чл. 22, ал. 1 от Закона за местното самоуправление и местната администрация, предлагам Общински съвет Разград да приеме следното

**Р Е Ш Е Н И Е:**

1. Приема Наредба за изменение на Наредба № 13 на Общински съвет Разград за рекламната дейност на територията на Община Разград, както следва:

§1. Отменя Приложение № 1 към Наредба № 13 на Общински съвет Разград за рекламната дейност на територията на Община Разград.

§2.Приема ново Приложение № 1 към Наредба № 13 на Общински съвет Разград за рекламната дейност на територията на Община Разград.

Настоящото решение да бъде изпратено на Кмета на Община Разград и Областния управител на Област Разград в 7-дневен срок от приемането му.

Решението подлежи на оспорване по реда и в срока по АПК пред Административен съд Разград.

*ВНОСИТЕЛ:*

**Добрин Добрев**

*Кмет на Община Разград*